
	PATVIRTINTA 
Šakių rajono savivaldybės administracijos direktoriaus 2018 m. vasario 11 d. 
įsakymu Nr. AT – 


ŠAKIŲ RAJONO SAVIVALDYBĖS 
EISMO SAUGUMO KOMISIJOS VEIKLOS NUOSTATAI
I. SKYRIUS
BENDROSIOS NUOSTATOS
1. Rajono savivaldybės eismo saugumo komisija (toliau – Komisija) organizuoja ir kontroliuoja valstybinės eismo saugumo užtikrinimo politikos įgyvendinimą Šakių rajono savivaldybės teritorijoje.
2. Komisija savo veikloje vadovaujasi Lietuvos Respublikos Konstitucija, Lietuvos Respublikos saugaus eismo automobilių keliais įstatymu, Lietuvos Respublikos Vyriausybės nutarimais, Susisiekimo ir Vidaus reikalų ministerijų įsakymais, rajono savivaldybės tarybos sprendimais, rajono savivaldybės administracijos direktoriaus įsakymais ir kitais teisės aktais, reglamentuojančiais eismo saugumo užtikrinimą, bei šiais nuostatais.
3. Komisija savo sprendimus priima laikydamasi nešališkumo, objektyvumo, lygiateisiškumo ir nediskriminavimo principų. Priimdama sprendimus Komisija yra savarankiška.
4. Komisija turi teisę atsisakyti vykdyti teisės aktų reikalavimų neatitinkantį pavedimą.
II. SKYRIUS
KOMISIJOS SUDARYMAS IR DARBO ORGANIZAVIMAS
5. Komisiją sudaro, jos pirmininką, pirmininko pavaduotoją bei sekretorių skiria ir Komisijos sudėtį keičia Savivaldybės administracijos direktorius savo įsakymu.
6. Komisijai vadovauja ir jos darbą organizuoja Komisijos pirmininkas, jei jo nėra – Komisijos pirmininko pavaduotojas.
7. Komisijos pirmininkas:
7.1. organizuoja komisijos darbą ir atsako už jos veiklą;
7.2. nustato komisijos sekretoriaus funkcijas;
7.3. veikia komisijos vardu, atstovauja jai valstybės valdymo, savivaldybės institucijose, įmonėse, įstaigose ir organizacijose arba įgalioja tai daryti kitus komisijos narius;
7.4. pirmininkauja komisijos posėdžiams;
7.5. komisijos pavedimu kviečia dalyvauti komisijos veikloje įgaliotus kitų valstybės institucijų, visuomeninių organizacijų, mokslo ir mokymo įstaigų, žiniasklaidos atstovus.
8. Komisijos veiklos forma yra posėdžiai. Komisijos posėdis yra teisėtas, kai jame dalyvauja daugiau kaip pusė Komisijos narių.
9. Komisijos sprendimai priimami paprasta posėdyje dalyvaujančių Komisijos narių balsų dauguma. Balsams pasiskirsčius po lygiai lemia Komisijos (posėdžio) pirmininko balsas.
10. Komisijos posėdžiai šaukiami prireikus, bet ne rečiau kaip kartą per pusmetį.
11. Komisijos posėdžio darbotvarkė įteikiama visiems Komisijos nariams ne vėliau kaip prieš 2 dienas iki posėdžio. Darbotvarkės išsiuntimas elektroniniu paštu laikomas tinkamu įteikimu. Komisijos (posėdžio) pirmininkas privalo įtraukti neatidėliotinus (papildomus) klausimus į darbotvarkę, jei už tai balsavo posėdyje dalyvaujančių Komisijos narių dauguma.
12. Komisijos posėdžiai protokoluojami. Komisijos posėdžių protokolus pasirašo Komisijos (posėdžio) pirmininkas ir sekretorius. Komisijos sprendimus, išvadas, pasiūlymus ir kitus dokumentus pasirašo Komisijos pirmininkas.
13. Komisijos posėdžių protokolus rašo, jos dokumentus tvarko ir Komisijos pirmininko nurodymu reikiamus dokumentus rengia Komisijos sekretorius. Komisijos sekretoriumi gali būti Komisijos narys.
14. Komisijos sekretorius:
14.1. Komisijos pirmininko pavedimu informuoja komisijos narius ir suinteresuotus asmenis apie posėdžio datą, laiką, vietą;
14.2. rašo posėdžių protokolus ir juos registruoja;
14.3. rengia su komisijos veikla susijusių siunčiamųjų dokumentų projektus;
14.4. kviečia į posėdį komisijos narius ir kitų įstaigų atstovus;
14.5. pateikia (išsiunčia) komisijos nariams komisijos posėdžio protokolo kopijas elektroniniu paštu;
14.6. viešina Komisijos veiklą;
14.7. vykdo kitas Komisijos pirmininko pavestas funkcijas.
15. Komisijos posėdžiuose stebėtojų teisėmis gali dalyvauti suinteresuotų asmenų ar institucijų atstovai, kai svarstomi su jų interesais susiję klausimai.
III. SKYRIUS
KOMISIJOS UŽDAVINIAI IR FUNKCIJOS
1. 
2. 
3. 
16. Komisijos uždaviniai yra:
16.1. spręsti eismo organizavimo klausimus miestų, miestelių ir kaimų gyvenamosiose vietovėse, vietinės reikšmės keliuose;
16.2. analizuoti eismo įvykių priežastis, įgyvendinti saugaus eismo prevencines priemones, mažinančias eismo įvykius, tobulinti eismo organizavimą atsižvelgiant į eismo įvykių kelyje priežastis ir aplinkybes;
16.3. teikti pasiūlymus dėl gatvių ir kelių priežiūros;
16.4. dalyvauti svarstant transporto infrastruktūros objektų projektavimo, statybos ir rekonstravimo klausimus;
16.5. tikrinti eismo reguliavimo priemonių naudojimo efektyvumą;
17. Komisija vykdo šias funkcijas:
17.1. analizuoja eismo būklę ir teikia išvadas;
17.2. priima sprendimus dėl  eismo organizavimo;
17.3. derina eismo organizavimo ir kelio ženklų statymo schemas ir jų pakeitimus;
17.4. svarsto pateiktus rajono gyventojų, organizacijų, įmonių skundus, susijusius su saugaus eismo organizavimu, ir priimtus sprendimus pateikia Savivaldybės administracijos direktoriui;
17.5. teikia Savivaldybės administracijos direktoriui siūlymus dėl Komisijos priimtų sprendimų įgyvendinimo.
IV. SKYRIUS
KOMISIJOS TEISĖS
1. 
2. 
3. 
4. 
5. 
6. 
7. 
8. 
9. 
10. 
11. 
18. Komisija turi teisę:
18.1. gauti iš Savivaldybės administravimo subjektų informaciją ir dokumentus, kurių reikia Komisijos funkcijoms vykdyti;
18.2. [bookmark: _GoBack]teikti Savivaldybės administravimo subjektams pasiūlymus, susijusius su eismo saugumo priemonių įgyvendinimu, ir kitus pasiūlymus, susijusius su eismo saugumu;
18.3. kviesti ekspertus, kitus kompetentingus specialistus probleminiams saugaus eismo klausimams spręsti;
18.4. siūlyti Savivaldybės administracijos direktoriui pakeisti ir / ar papildyti šiuos  nuostatus.
V. SKYRIUS
BAIGIAMOSIOS NUOSTATOS
19. Komisijos nariai, pažeidę Lietuvos Respublikos teisės aktus ir šiuos nuostatus vykdydami savo funkcijas, atsako Lietuvos Respublikos įstatymų ir kitų teisės aktų nustatyta tvarka.

